Քեմալ Թահիր

Քեմալ Թահիր (; ), թուրք գրող, հրատարակիչ և հրապարակախոս։

Կենսագրություն 
Ծնվել է 1910 թվականի մարտի 13-ին Ստամբուլում՝ արհեստավորի ընտանիքում։ Սովորել է Գալաթասարայի վարժարանում։ Համագործակցել է տարբեր հրատարակչությունների հետ, աշխատել է որպես առևտրական գործակալ՝ Ստամբուլի իրավաբանական ընկերություններից մեկում։ 1937 թվականին ամուսնացել է Ֆաթիմա Էրֆանի հետ։

1938 թվականին Քեմալ Թահիրը և Նազըմ Հիքմեթը մեղադրվել են զինծառայողների շրջանում խռովություններ տարածելու մեջ։ Քեմալը մեղավոր է ճանաչվել և դատապարտվել 15 տարվա ազատազրկման։ Պատիժը կրել է Չանքըրըի, Մալաթիայի, Չորումի, Նևշեհիրի և Քըրշեհիրի բանտերում։ Ազատ է արձակվել 1950 թվականին՝ ընկնելով համաներման տակ։ Ազատ արձակվելուց հետո վերադարձել է Ստամբուլ և սկսել աշխատել «Izmir Commerce» թերթում՝ որպես թղթակից։ 1951 թվականին Ազիզ Նեսինի հետ հիմնել է «Դյուշյուն» հրատարակչությունը։ 1955 թվականի սեպտեմբերի 6-7-ը Ստամբուլում տեղի ունեցած ջարդերից հետո նրան նորից ձերբակալել են և դատապարտել 6 ամսվա ազատազրկման։ Պատիժը կրել է Հարբիյեի բանտում։ 1968 թվականին այցելել է ԽՍՀՄ։

Ստեղծագործություններ 
Նրա ստեղծագործությունները հարուստ են վատատեսությամբ և քաղաքական սրություններով։ Թահիրը նախատեսել է գրել էպոպեա, որը բաղկացած էր լինելու 21 հատորներից և նվիրված էր լինելու Թուրքիայի 19-20-րդ դարերի պատմությանը։ Իր վեպերում Քեմալ Թահիրը պատմել է երկու համաշխարհային պատմությունների միջև ընկած ժամանակահատվածում Անատոլիայի կյանքը, նկարագրել է 1908- 1940 թվականներին Թուրքիայի հասարակական-քաղաքական պատկերը։ «Թուրքական սոցիալիզմի» ակտիվ հետևորդներից մեկն է։ Որոշ վեպերի հիմքում ընկած են թյուրքական պատմական դասթանները։

Երկեր 
 «Վերջին հատում» (1941),
 «Խուլ հովիտ» (1955),
 «Պատանդված քաղաքի մարդիկ» (1956),
 «Գորշակապույտ ծուխ» (1957),
 «Յոթ չինարների արոտատեղ» (1958),
 «Փայտե սապատ» (1959),
 «Պատանդված քաղաքի բանտարկյալը» (1961),
 «Հոգնած մարտիկը» (1965),
 «Մայր հայրենիք» (1967),
 «Խոշոր հարստություն» (1970),
 «Խորը կիրճ» (1971).

Ծանոթագրություններ

Գրականություն 
 Бабаев А. Очерки современной турецкой литературы, М., 1959;
 Бабаев А. Литература, в сб.: Современная Турция, М., 1965;
 Musaffer Utkan Bugünkü Türk yazarlari, Ankara, 1960;
 Dosdoğru M. H. Bati aldatmaciliği ve putlara karși Kemal Tahir. İst., 1974.

Թուրք գրողներ
Ստամբուլում ծնված անձինք
Ստամբուլում ծնված գրողներ
Թուրք վիպասաններ
20-րդ դարի վիպասաններ
Գալաթասարայի վարժարանի շրջանավարտներ
Թուրք լրագրողներ
Թուրք կալանավորներ և ձերբակալվածներ
Թուրք մարքսիստներ
Թուրքիայի կալանավորներ և ձերբակալվածներ
Թարգմանիչներ
Թուրք հրատարակիչներ
Հրապարակախոսներ
20-րդ դարի լրագրողներ